English: Thank you very much, Andrew Davies, for that list of questions and, clearly, the COVID-19 pandemic has had a huge impact on the civil service and the officials working for us, but I can assure you that even though, obviously, staff are working from home, everyone is working very hard to make sure that we continue, particularly with the grants and the single farm payments and the applications, as you suggest, and I can assure you that that work will continue, and, clearly, if a bottleneck did appear, then we would have to move staff around. So, I had a meeting today with my directors, and, certainly, we're making sure that staff are able to do this work in a way that we would hope to see. So, that work is, clearly, carrying on. In relation to the dairy support I announced on Saturday, obviously, we're still working through that. The funding is coming from my own main expenditure group. I think it will cost up to £1 million, but we have found that money from my own budget. Initial analysis of how many farms will be affected - I think it will be around 100 that will probably come forward for that support. In relation to Lucy's law, I'm meeting with the chief veterinary officer and other officials tomorrow to discuss that. As I said in committee last week, it is still a priority for me and for the Welsh Government. Clearly, the legislative programme has had an impact as well, so these are all things that we need to work through. You're quite right about the effect on the farming and rural community, and, again, on the rural development programme, we are in the process of carrying out a detailed analysis of the challenges relating to the RDP, so no decisions have been made yet. What I've asked officials to look at is what RDP-funded activity cannot now proceed - if there is anything that can't proceed or can't deliver - how the budget pressures across Welsh Government will impact on the RDP, and how we would respond to that. So, there's detailed consideration being given to the options going forward. In relation to the 15 per cent pillar transfer that you referred to, my answer is still the same: we are still awaiting - . Whilst we've had confirmation from UK Government, we haven't received the funding. That money will come to the Welsh Government and, obviously, the decisions will be taken then. In relation to the draft agricultural pollution regulations I published about five weeks ago, your question around the RIA and the impact of COVID-19 - . So, at the moment, we are continuing to work with stakeholders to develop the RIA, and drafts of the RIA are now with those stakeholders and we've invited, obviously, comments and advice from them. We have obviously started to have that information being considered, and, obviously, the final RIA will be published alongside any regulations so that Members of the Senedd will be able to scrutinise that. So, that work, again, is still ongoing. So, obviously, with the effect of the COVID-19 pandemic, that can be fed into the RIA.
Welsh: Diolch yn fawr iawn, Andrew Davies, am y rhestr yna o gwestiynau ac, yn amlwg, mae pandemig COVID-19 wedi effeithio'n enfawr ar y gwasanaeth sifil a'r swyddogion sy'n gweithio i ni, ond gallaf eich sicrhau, er bod staff yn gweithio o gartref, yn amlwg, fod pawb yn gweithio'n galed iawn i sicrhau ein bod yn parhau, yn enwedig gyda'r grantiau a'r taliadau sengl a'r ceisiadau, fel yr ydych yn ei awgrymu, a gallaf eich sicrhau y bydd y gwaith hwnnw yn parhau, ac, yn amlwg, pe byddai tagfa yn ymddangos, yna byddai'n rhaid i ni symud staff o gwmpas. Felly, cefais i gyfarfod heddiw â fy nghyfarwyddwyr, ac, yn sicr, rydym ni'n gwneud yn siŵr bod staff yn gallu gwneud y gwaith hwn mewn modd y byddem ni'n gobeithio ei weld. Felly, mae'r gwaith hwnnw, yn amlwg, yn parhau. O ran y cymorth ar gyfer llaeth a gyhoeddais ddydd Sadwrn, yn amlwg, rydym ni'n dal i weithio trwy hynny. Mae'r cyllid yn dod o fy mhrif grŵp gwariant fy hun. Rwy'n credu y bydd yn costio hyd at £1 miliwn, ond rydym ni wedi dod o hyd i'r arian hwnnw o fy nghyllideb fy hun. Y dadansoddiad cychwynnol o faint o ffermydd y bydd hyn yn effeithio arnyn nhw - rwy'n credu y bydd oddeutu 100 a fydd yn dod ymlaen ar gyfer y gefnogaeth honno, mae'n debyg. O ran cyfraith Lucy, rwy'n cyfarfod â'r prif swyddog milfeddygol a swyddogion eraill yfory i drafod hynny. Fel y dywedais yn y pwyllgor yr wythnos diwethaf, mae'n dal yn flaenoriaeth i mi ac i Lywodraeth Cymru. Yn amlwg, bu effaith ar y rhaglen ddeddfwriaethol hefyd, felly mae'r rhain i gyd yn bethau y mae angen i ni weithio trwyddyn nhw. Rydych chi yn llygad eich lle ynghylch yr effaith ar y gymuned ffermio a gwledig, ac, unwaith eto, o ran y rhaglen datblygu gwledig, rydym ni yn y broses o gynnal dadansoddiad manwl o'r heriau sy'n ymwneud â'r rhaglen datblygu gwledig, felly nid oes unrhyw benderfyniadau wedi eu gwneud hyd yn hyn. Yr hyn yr wyf i wedi gofyn i swyddogion ymchwilio iddo yw pa weithgareddau a ariennir gan y rhaglen datblygu gwledig nad ydyn nhw'n gallu parhau yn awr - os oes unrhyw beth na ellir parhau ag ef neu na ellir ei gyflawni - sut y bydd y pwysau cyllidebol ar draws Llywodraeth Cymru yn effeithio ar y rhaglen datblygu gwledig, a sut y byddem ni yn ymateb i hynny. Felly, wrth symud ymlaen, mae'r dewisiadau yn cael eu hystyried yn fanwl. O ran y trosglwyddiad colofn o 15 y cant y gwnaethoch chi gyfeirio ato, mae fy ateb yr un fath o hyd: rydym ni'n dal i aros am - . Er ein bod ni wedi cael cadarnhad gan Lywodraeth y DU, nid ydym ni wedi cael y cyllid. Bydd yr arian hwnnw yn dod i Lywodraeth Cymru ac, yn amlwg, bydd y penderfyniadau'n cael eu gwneud bryd hynny. O ran y rheoliadau drafft ar lygredd amaethyddol y gwnes i eu cyhoeddi ryw bum wythnos yn ôl, eich cwestiwn ynghylch yr asesiad o effaith rheoleiddiol ac effaith COVID-19 - . Felly, ar hyn o bryd, rydym ni yn parhau i weithio gyda rhanddeiliaid i ddatblygu'r asesiad o effaith rheoleiddiol, ac mae drafftiau o'r asesiad o effaith rheoleiddiol gan y rhanddeiliaid hynny bellach ac rydym ni wedi gwahodd, yn amlwg, sylwadau a chyngor ganddyn nhw. Rydym yn amlwg wedi dechrau ystyried yr wybodaeth honno, ac, yn amlwg, bydd yr asesiad o effaith rheoleiddiol terfynol yn cael ei gyhoeddi law yn llaw ag unrhyw reoliadau er mwyn i Aelodau'r Senedd allu craffu ar hynny. Felly, mae'r gwaith hwnnw, unwaith eto, yn dal i fynd rhagddo. Felly, yn amlwg, gydag effaith pandemig COVID-19, gellir cynnwys hynny yn yr asesiad o effaith rheoleiddiol.